
гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-190/02.06.2026 г.
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Издаване на разрешително за водовземане на минерална вода на Община Златоград, от находище „Ерма река”, чрез водовземно съоръжение - сондаж „Ерма река“, за обект: „Преустройство и реконструкция на съществуваща сграда в село Ерма река в „Център за предоставяне на терапевтични  услуги и рекреация“, за срок от 20 (двадесет) години от дата на влизане в сила на разрешителното.

УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Златоград входира заявление, с вх. № 93-00-492 от 21.04.2026г., за издаване на разрешително за водовземане на минерална вода, публична общинска собственост, от находище „Ерма река“, сондаж „Ерма река“, в село Ерма река, община Златоград, област Смолян, придружено с изискващите се по чл. 60, ал. 1, ал. 2 и ал. 7 от Закона за водите данни и документи. Минералната вода ще се ползва за нуждите на обект „Преустройство и реконструкция на съществуваща сграда в село Ерма река в Център за предоставяне на терапевтични  услуги и рекреация, в с. Ерма река, община Златоград, област Смолян. Центърът предстои да бъде обособен в рамките на проект „Развитие на област Смолян чрез инвестиции в устойчив туризъм, създаване на нови атракции и опазване на културно-историческото наследство на териториите на общините Смолян, Чепеларе, Баните и Златоград и подобряване на транспортната свързаност“, който Община Златоград изпълнява по договор №******************** от 15.10.2025г. 

Към заявлението е направена обосновка с разчет на исканото количество минерална вода, а именно: Qгод=5843,65 куб.м; Qср.дн.=0,1853 л/сек; 
За захранване на обекта с минерална вода е изготвен проект, с наименование „Довеждаща тръба до балнеолечебен център – село Ерма река“.
Съгласно утвърдения към настоящия момент експлоатационен ресурс, изграденото водовземно съоръжение и находище „Ерма река” разполагат със свободен ресурс на минерална вода.  Минерално находище „Ерма река” има утвърдени експлоатационни ресурси от Q ep1=10,80 л/сек,  Q ep2=16.20 л/сек и температура на водата 87.8 градуса. Технически възможният дебит на съоръжение сондаж „Ерма река“ е 26 л/сек, на кота СВН 480,77 м, с допустимо понижение 53,16 метра. Начинът на експлоатация на сондаж „Ерма река“ е на помпажен режим, с монтирана потопяема помпа. Към настоящия момент експлоатационният ресурс на находището и водовземното съоръжение е в етап на преоценка.  
Съобщението за обявяване на искането е публикувано на официалната интернет страница на Община Златоград, със срок на обявяване от 11.05.2026г. до 26.05.2026г., като в този срок не са постъпили възражения.


Във връзка с гореизложеното и на основание чл. 52, ал.1, т.3, буква „а” и чл. 57, ал.1, т. 3  от Закона за водите, предлагам на Общински съвет Златоград да приеме следното
РЕШЕНИЕ:
На основание чл. 21, ал. 1, т. 23 от Закона за местното самоуправление и местната администрация (ЗМСМА), чл. 52, ал. 1, т. 3, буква „а“, чл. 57, ал .1, т. 3 от Закона за водите, Общински съвет Златоград
РЕШИ:
1. Дава съгласие за издаване на разрешително за водовземане на Община Златоград на минерална вода от находище „Ерма река”, сондаж „Ерма река“, в село Ерма река, община Златоград, област Смолян, за обект „Преустройство и реконструкция на съществуваща сграда в село Ерма река в Център за предоставяне на терапевтични  услуги и рекреация, с годишен обем – 5843 куб. м. и средно денонощно количество 0,1853 л/сек., за срок от 20 (двадесет години) от датата на влизане в сила на разрешителното.
2. Ползването на разрешеното количество минерална вода за обекта да бъде безвъзмездно, съгласно чл.3 от Тарифа за таксите за водовземане на минерална вода от термоминерално находище „Ерма река”, община Златоград, област Смолян.
Приложения: 
1. Писмо до Министерство на околната среда и водите (МОСВ), с изх.№04-00-99 от 13.02.2026г., във връзка с бъдещата експлоатация на находище на минерална вода „Ерма река“. 
2. Писмо на МОСВ, с изх.№ 08-00-191-1 от 18.02.2026г., в отговор на писмото на Община Златоград.    
С уважение,

МИРОСЛАВ ЯНЧЕВ

Кмет на Община Златоград

Изготвил:

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

